CELEX: 62013CN0285
Language: lt
Date: 2013-05-24 00:00:00
Title: Byla C-285/13 P: 2013 m. gegužės 24 d. Bimbo, SA pateiktas apeliacinis skundas dėl 2013 m. kovo 20 d. Bendrojo Teismo (pirmoji kolegija) priimto sprendimo byloje T–277/12, Bimbo, SA prieš Vidaus rinkos derinimo tarnybą (prekių ženklams ir pramoniniam dizainui) (VRDT)

31.8.2013   
            
            
               LT
            
            
               Europos Sąjungos oficialusis leidinys
            
            
               C 252/13
            
         2013 m. gegužės 24 d.Bimbo, SA pateiktas apeliacinis skundas dėl 2013 m. kovo 20 d. Bendrojo Teismo (pirmoji kolegija) priimto sprendimo byloje T–277/12, Bimbo, SA prieš Vidaus rinkos derinimo tarnybą (prekių ženklams ir pramoniniam dizainui) (VRDT)
   
   (Byla C-285/13 P)
   2013/C 252/21
   Proceso kalba: anglų
   
      Šalys
   
   
      Apeliantė: Bimbo, SA, atstovaujama abogado N. Fernández Fernández-Pacheco
   
      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Café do Brasil SpA
   
   
      Apeliantės reikalavimai
   
   Apeliantė Bendrojo Teismo prašo:
   
               —
            
            
               pagrindinis reikalavimas — iš dalies panaikinti 2013 m. kovo 20 d. sprendimą, kuriuo atsisakyta registruoti Bendrijos prekių ženklą „Caffé KIMBO & design“ (registracijos paraiška Nr. 3 478 311) šioms 30 klasės prekėms: „kava, arbata, kakava, cukrus, ryžiai, tapijoka, sago kruopos, kavos pakaitalai; miltai, konditerijos gaminiai, ledai; medus, sirupas; mielės, kepimo milteliai; druska, garstyčios; acto padažai (prieskoniai); pagardai; ledas“ ir patvirtinti tą patį sprendimą tiek, kiek juo buvo atmesta Bendrijos prekių ženklo „Caffé KIMBO & design“ registracijos paraiška Nr. 3 478 311 šioms prekėms: „grūdų produktai, duona, pyragai“,
            
         
               —
            
            
               nepatenkinus šio reikalavimo — iš dalies panaikinti 2013 m. kovo 20 d. Bendrojo Teismo sprendimą, kuriuo buvo atsisakyta registruoti Bendrijos prekių ženklą „Caffé KIMBO & design“ (registracijos paraiška Nr. 3 478 311) šioms 30 klasės prekėms: „miltai, konditerijos gaminiai, ledai, mielės ir kepimo milteliai“ ir patvirtinti sprendimą tiek, kiek juo buvo atmesta Bendrijos prekių ženklo „Caffé KIMBO & design“ registracijos paraiška 3 478 311 šioms prekėms: „grūdų produktai, duonai, pyragai“,
            
         
               —
            
            
               įpareigoti kitas proceso šalis padengti bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Šis apeliacinis skundas grindžiamas šiais pagrindais:
   
               —
            
            
               Įgyvendinimo reglamento (EB) Nr. 2868/95 (1) 19 taisyklė
               Vertinant galimybę supainioti Bendrijos prekių ženklą „Caffé KIMBO & Design“ (registracijos paraiška Nr. 3.478.311) ir ankstesnį Ispanijos prekių ženklą BIMBO (registracijos paraiška Nr. 291.655) (abu 30 klasės prekėms), į ankstesnį prekių ženklą buvo atsižvelgta ne kaip į registruotą prekių ženklą, bet kaip į gerai žinomą prekių ženklą.
               Galima patvirtinti, kad apeliantė tinkamai įrodė ankstesnę registraciją, kuri galiojo ir tebegalioja, nepaisant aplinkybės, kad nebuvo pateiktas joks dokumentas, įrodantis registracijos atnaujinimą.
            
         
               3.2.
            
            
               
                           —
                        
                        
                           Reglamento (EB) Nr. 207/2009 dėl Bendrijos prekių ženklo (2) 8.1, 8.2, 8.4, 8.5 straipsniai. Paryžiaus konvencijos 6a straipsnis.
                           Vertinant galimybę supainioti Bendrijos prekių ženklą „Caffé KIMBO & Design“ (registracijos paraiška Nr. 3.478.311) ir ankstesnį Ispanijos prekių ženklą BIMBO (registracijos paraiška Nr. 291.655; abu 30 klasės prekėms), į ankstesnį prekių ženklą buvo atsižvelgta ne kaip į gerą vardą turintį prekių ženklą, bet kaip į gerai žinomą prekių ženklą.
                           Apeliantė įrodė, kad BIMBO yra gerą vardą turintis prekių ženklas, duodama nuorodą į 2012 m. gruodžio 14 d. Bendrojo Teismo sprendimą byloje T-357/11, kuriame pripažinta, kad BIMBO yra gerą vardą turintis prekių ženklas.
                           Tiek kalbant apie prekių ženklą kaip apie gerai žinomą, tiek kaip apie gerą vardą turintį prekių ženklą, iš prekių palyginimo matyti, kad yra didelė supainiojimo galimybė, į kurią nebuvo atsižvelgta; Bendrasis Teismas juos laiko pakankamai skirtingais, kad būtų išvengta tokios pačios prigimties, kilmės, paskirties ir pardavimo kanalų prekių supainiojimo galimybės.
                           Atidžiau palyginus būtų buvę galima nustatyti, kad yra didelė supainiojimo galimybė ir todėl tai lemtų atsisakymą registruoti prekių ženklą dėl visų 30 klasės prekių, įskaitant, žinoma, „miltus, konditerijos gaminius, ledus, mieles ir kepimo miltelius“.
                           Tiek kalbant apie prekių ženklą kaip apie gerai žinomą, tiek kaip apie gerą vardą turintį prekių ženklą, iš žymenų palyginimo matyti, kad yra didelė supainiojimo galimybė. BIMBO žinomumas siekia 92 %, o rinkos dalis – 60 %, todėl turi būti taikoma ypatinga apsauga. Todėl turėjo būti atsisakyta registruoti prekių ženklą „Caffé KIMBO & Design“ (registracijos paraiška Nr. 3.478.311) dėl visų 30 klasės prekių.
                           Dėl prekių ženklo „Caffé KIMBO & Design“ (registracijos paraiška Nr. 3.478.311) registracijos nesąžiningai pasinaudota jo skiriamuoju požymiu ar geru vardu ir jam kenkia ar kenks.
                        
                     
         
      (1)  1995 m. gruodžio 13 d. Komisijos reglamentas (EB) Nr. 2868/95, skirtas įgyvendinti Tarybos reglamentą (EB) Nr. 40/94 dėl Bendrijos prekių (OL L 303, p. 1; 2004 specialusis leidimas lietuvių k., 17 sk., 1 t., p. 189).
   
      (2)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).